open-index/open-wikipedia-markdown huggingface dataset:
Kate Beckinsale

**Kathrin Romany "Kate" Beckinsale**, nada o 26 de xullo de 1973 en Finsbury Park, Londres, é unha actriz inglesa. Despois dalgúns papeis menores en series de televisión, debutou no cine no filme *Much Ado About Nothing* (1993) mentres era estudante Universidade de Oxford. Logo apareceu en *Prince of Jutland* (1994), *Cold Comfort Farm* (1995), *Emma* (1996) e *The Golden Bowl* (2000), ademais de colaborar en producións de teatro e radio. Comezou a traballar na industria do cine estadounidense a finais dos anos 90, gañando popularidade co seu papel protagonista no filme *Pearl Harbor* e pola comedia romántica *Serendipity*. Tamén conseguiu o éxito na saga de filmes de *Underworld* e en *The Aviator* (2004).

## Filmografía 
## Véxase tamén 
### Ligazóns externas 
*Ficha na IMDb
Irlanda celta

miniatura|A illa de Irlanda en 1014
**Irlanda celta** ou **Irlanda gaélica** corresponde á orde política establecida na illa de Irlanda ata a conclusión da reconquista Tudor de Irlanda. Durante a maior parte deste período, Irlanda foi un mosaico de clans e tribos organizados en torno a catro provincias históricas e que competían continuamente polo control do territorio e os recursos.

A finais do século XII produciuse a coñecida invasión normanda, que situaría a unha parte importante da illa baixo o control da nobreza cambro-normanda. Esta área controlada polos invasores recibiría o nome de Señorío de Irlanda. Porén, durante os séculos seguintes, a Irlanda gaélica recuperaría terreo, ben mediante a conquista, ben mediante a asimilación cultural dos acabados de chegar. A finais do século XV, unicamente unha pequena franxa de terreo en torno a Dublín (coñecida como "Pale") quedaba fóra da influencia gaélica.

Porén, o acceso ó poder da dinastía Tudor en Inglaterra provocaría unha serie de campañas militares para someter a resistencia da nobreza gaélica. En 1541, o Señorío de Irlanda transformouse no Reino de Irlanda, cuxa coroa recaía no rei de Inglaterra e a posterior "Fuga dos Condes" en 1607, significaría a fin da reconquista Tudor da illa e da Irlanda celta propiamente dita.

## Estrutura política 
A orde gaélica estaba formado por un mosaico de reinos que competían polos recursos e polo territorio: expandíanse ou contraíanse segundo a capacidade dos seus gobernantes. A partir do século VII todos estes estados pasaron a estar nomealmente baixo o mando dun *Rei Supremo*; porén, até o século XI con Brian Boru, este título de Rei Supremo non supoñía ningún poder efectivo ó estilo dos reis da Europa continental. A partir de Boru, a loita polo título de *Ard-Rí* reduciuse a un fato de familias (O'Brien de Munster, McLochlainn do Cenél nEógain, O'Connor de Connacht). En véspera da invasión normanda de 1169, o proceso de organización territorial estaba practicamente desaparecido e os antigos reinos e subreinos provinciais transformáranse en feudos.

## Notas 
## Véxase tamén 
### Outros artigos 
* Invasión normanda de Irlanda
* Historia de Galicia
Wild Hogs

***Wild Hogs*** é un filme estadounidense dirixido por Walt Becker que se estreou no 2007. Está protagonizado por Tim Allen, John Travolta, Martin Lawrence e William H. Macy.

## Sinopse 
Catro amigos de mediana idade (Travolta, Allen, Lawrence e H. Macy), entusiastas das motos, deciden fuxir da rutina da gran cidade e emprender unha viaxe liberadora recorrendo os Estados Unidos nas súas motos.

## Personaxes 
* Tim Allen como Doug Madsen
* John Travolta como Woody Stevens
* Martin Lawrence como Bobby Davis
* William H. Macy como Dudley Frank
* Ray Liotta como Jack Blade
* Marisa Tomei como Maggie
* Kevin Durand como Red
* M. C. Gainey como Murdock
* Jill Hennessy como Kelly Madsen
* Dominic Janes como Billy Madsen
* Tichina Arnold como Karen Davis
* Stephen Tobolowsky como Charley
* Jason Sklar como Deputado Earl Dooble
* Randy Sklar como Deputado Buck Dooble
* Drew Sidora como Haley Davis
* Cymfenee como Claire Davis
* Margaret Travolta como Dana
* Victor Izay como Mr. Putnam
* Paul Teutul, Sr. como El mesmo
* Paul Teutul, Jr. como El mesmo
* Michael Hitchcock como Kent
* Drew Pinsky como Doutor
* John C. McGinley como Patrulleiro gay da estrada
* Cynthia Frost como Mrs. Putnam
* Stephanie Skewes como Selma
* Kyle Gass como Kyle
* Shane Baumel como Toby
* Peter Fonda como Damien Blade
* Ty Pennington como El mesmo
* Dill Winston como Michael

## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Copa do Mundo de Rugby 2003

250px|miniatura|dereita|Inglaterra campioa do mundo de rugby.
A **Copa do Mundo de Rugby 2003** foi a 5ª edición da Copa do Mundo de Rugby, e disputouse en Australia. O campionato comezou o 10 de outubro do 2003 e rematou o día 23 de novembro de 2003 coa final xogada no ANZ Stadium de Sydney. A selección anfitrioa, Australia, caeu no tempo engadido da final fronte a Inglaterra por 20 a 17, o que supuxo o primeiro título mundial para o conxunto da rosa.

## Véxase tamén 
### Ligazóns externas 
* Web oficial do mundial
Copa do Mundo de Rugby 1995

A **Copa do Mundo de Rugby 1995** foi a 3ª edición da Copa do Mundo de Rugby, e disputouse en Suráfrica. O campionato comezou o 25 de maio do 1995 e rematou o día 24 de xuño de 1995 coa final xogada no estadio Ellis Park de Xohanesburgo. A selección anfitrioa, Suráfrica, participaba por vez primeira nun mundial despois do boicot sufrido durante anos por mor do apartheid. Na final enfrontáronse os locais de Suráfrica fronte a Nova Zelandia, con resultado final de 15 a 12, o que supuxo o primeiro título mundial para os Springboks.

## Sedes
A Copa do Mundo de Rugby de 1995 foi a primeira que se levou a cabo nun único país, Suráfrica. As sedes escollidas foron as seguintes:

!width=10%|232px
|}

## Fase de grupos
 1º e 2º. Clasificados para os cuartos de final. 3º e 4º. Eliminados. 
* 3 puntos por partido gañado
* 2 puntos por partido empatado
* 1 punto por partido perdido
### Grupo A 
* 
### Grupo B 
* 
### Grupo C 
* 
### Grupo D 
* 

## Fase final 
## Final 
|valign="top" width="50%"|

|}

## Véxase tamén 
### Ligazóns externas 
* Web oficial do mundial
La Emancipación (Pontevedra)

***La Emancipación*** foi un periódico editado en Pontevedra en 1895.

## Historia e características 
Apareceu en 1895. Reapareceu o 18 de decembro de 1898 co subtitulo *Semanario socialista* e no segundo número *Semanario socialista obrero*. Foi voceiro da Federación Local de Trabajadores de Pontevedra, e ocupábase da exposición da teoría socialista, a difusión de noticias sobre as actividades políticas deste signo e a publicación de críticas dirixidas aos carlistas. Contou coa colaboración de Emiliano Iglesias. Só se editaron dous números e, logo dunha suspensión gobernativa, unha folla extraordinaria datada o 8 de febreiro de 1899.

## Véxase tamén 
### Bibliografía 
* 

* 

### Outros artigos 
* *Emancipación*
* Lista de publicacións impresas da provincia de Pontevedra
Emancipación (Pontevedra)

***Emancipación*** foi un periódico editado en Pontevedra entre 1902 e 1903.

## Historia e características 
Subtitulado *Periódico quincenal. Órgano de la Federación Local de Trabajadores y Sociedades Agrícolas*, apareceu en Pontevedra en setembro de 1902. De ideoloxía socialista, reflectiu o devir da experiencia de actuación unitaria do obreirismo co agrarismo das terras circundantes. Estaba dirixido por Francisco López. Informou das folgas que se sucedían naquela época en todo o país. Desapareceu non antes de febreiro de 1903.

## Véxase tamén 
### Bibliografía 
### Outros artigos 
* *La Emancipación*
* Lista de publicacións impresas da provincia de Pontevedra
Gran Premio de Italia de 1961

O **Gran Premio de Italia de 1961** foi unha carreira de automobilismo de Fórmula Un, celebrada o 10 de setembro de 1961 no circuíto de Monza. Foi a sétima carreira da tempada de Fórmula Un de . Foi o 32º Gran Premio de Italia e o 26º, que se celebrou en Monza.

## Informe da carreira 
A carreira estivo marcada por un dos accidentes máis terribles na historia da Fórmula Un, cando no final da segunda volta, ao achegarse á Parabólica o piloto alemán Wolfgang von Trips perdeu o control do seu Ferrari e estrelouse contra unha bancada chea de espectadores, matando a 15 e morrendo el mesmo. A carreira non foi detida, supostamente para axudar ao labor de rescate dos feridos. Esta foi tamén a última carreira de Fórmula Un que se celebrou no trazado de 10 quilómetros do circuíto de Monza, cos dous peraltes e a recta incluídos entre as bancadas.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación. Só os 5 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados.

## Datos 
* Pole position: Wolfgang von Trips - 2:46.3
* Volta rápida: Giancarlo Baghetti - 2:48.4
* Líderes por volta: Phil Hill 36 voltas (1-3, 5, 7, 10, 14-43); Richie Ginther 7 voltas (4, 6, 8-9, 11-13).
* Pasando o total de puntos de von Trips, Phil Hill gañou o campionato do mundo a falta dunha carreira.
* Primeiro Gran Premio de F1 Grand para Ricardo Rodríguez

## Notas 
## Véxase tamén 
### Ligazóns externas
Jesús Sanjuás

**Jesús Sanjuás Mera**, nado en Codeso (Boqueixón) en 1957, é un político galego do PPdeG.

## Traxectoria 
Foi concelleiro en Boqueixón dende 1993. Logo da dimisión de Adolfo Gacio foi elixido alcalde de Boqueixón en outubro de 2012. Permaneceu no cargo até xuño de 2015.

## Véxase tamén 
### Outros artigos 
* Eleccións municipais en Boqueixón

### Ligazóns externas 
* Entrevista  en *El Correo Gallego*
* Entrevista en *La Voz de Galicia*
Copa do Mundo de Rugby 1999

A **Copa do Mundo de Rugby 1999** (*IRB 1999 Rugby World Cup en inglés*) foi a IV Copa do Mundo de Rugby da World Rugby. A sede foi Gales: a cerimonia de apertura, o primeiro partido e a final tivo lugar en Cardiff, aínda que a maioría dos encontros disputáronse nas outras nacións do Reino Unido, Francia e Irlanda. Tamén foi a primeira edición que se desenvolveu no profesionalismo.

Gales, o equipo anfitrión foi clasificado automaticamente, do mesmo xeito que só os tres mellores equipos da Copa Mundial anterior; os campións (Suráfrica), o subcampión (Nova Zelandia), e o terceiro posto (Francia). As outras 16 nacións dun total de 63, deberon clasificarse nas eliminatorias rexionais.

O torneo expandiuse a 20 equipos (de 16), dividido en cinco grupos de catro equipos, escenario que fixo necesario un play-off de cuartos de final que implica unha rolda cos cinco finalistas e o mellor equipo terceiro clasificado, para decidir quen se uniría aos gañadores de grupo nos cuartos de final. Foi a única vez que se usou o play-off en dita clasificación mundialista.

O campionato foi gañado por Australia que levantou a Copa Webb Ellis por segunda vez, ao derrotar na final ós Lles Blues por 35 a 12, demostrando a superioridade do hemisferio sur no deporte, sendo o primeiro en gañar dúas veces e a única en gañar o torneo clasificándose desde eliminatorias.

## Véxase tamén 
### Ligazóns externas 
* Web oficial do mundial
Maybeshewill

**Maybeshewill** é unha banda de post-rock inglesa procedente de Leicester e formada en 2005. A súa música caracterízase polo uso de elementos programados e samplers electrónicos ao lado de batería, baixo e guitarras.

Por Maybeshewill pasou un gran número de músicos dende a súa formación, pero os membros que forman o seu núcleo son Robin Southby, John Helps e James Collins, que levan na banda dende a súa primeira xira e álbum.

## Discografía 
### Álbums de estudio 
### EPs 
* *Japanese Spy Transcript* - 2006 (XTAL JP)

## Véxase tamén 
### Ligazóns externas 
* Páxina oficial
Sleepercar

**Sleepercar** é o proxecto de country alternativo de Jim Ward, membro das bandas Sparta e At the Drive-In. Formouno no ano 2002 na cidade estadounidense de El Paso, Texas.

## Discografía 
* *West Texas* – 2008 (Civil Defense League)

## Véxase tamén 
### Ligazóns externas 
* Páxina oficial da banda
The Ventures

**The Ventures** son unha banda estadounidense de rock instrumental formada en 1958 en Tacoma, Washington. Fundada por Don Wilson e Bob Bogle, nas súas distintas encarnacións o grupo tivo un impacto duradeiro no desenvolvemento da música en todo o mundo. Con ao redor de 100 millóns de discos vendidos, é a banda instrumental con máis vendas de todos os tempos. No ano 2008 The Ventures foron introducidos no Salón da Fama do Rock.

O seu virtuosismo instrumental, experimentación e efectos de guitarra, e son único sentaron as bases para innumerables grupos, gañándose o alcume de "The Band that Launched a Thousand Bands" (en galego, a banda que lanzou a un mulleiro de bandas). Mentres que a súa popularidade nos Estados Unidos diminuíu nos anos 70, o grupo segue sendo venerado no Xapón, onde aínda realiza xiras con regularidade na actualidade.

## Véxase tamén 
### Ligazóns externas 
* Páxina oficial
El Radical

***El Radical*** foi o nome de varias publicacións:

****El Radical***, periódico publicado en Pontevedra entre 1870 e 1872.
****El Radical***, semanario publicado en Vigo en 1896.
****El Radical***, semanario publicado en Padrón entre 1903 e 1904.
****El Radical***, periódico publicado en Ferrol entre 1904 e 1905.
****El Radical***, semanario publicado en Ourense entre 1910 e 1913.
****El Radical***, periódico publicado na Coruña en 1931.
****El Radical***, periódico publicado en Ourense en 1931.
****El Radical del Eo***, periódico publicado en Ribadeo entre 1932 e 1933.
****El Radical***, periódico publicado en Ferrol entre 1935 e 1936.
El Radical (Pontevedra)

***El Radical*** foi un periódico editado en Pontevedra entre 1870 e 1872.

## Historia e características 
Apareceu o 2 de outubro de 1870. Representaba o pensamento do Partido Radical de Manuel Ruiz Zorrilla. Entre os seus redactores figuraron Darío Ulloa Varela e Francisco Martínez González.

## Notas 
## Véxase tamén 
### Bibliografía
Nitro (cadea de televisión)

**Nitro** foi unha canle de televisión española privada, de ámbito nacional, que emitía en dixital e operada por Atresmedia que emitía a través da TDT e nas plataformas de televisión de pago R, ONO, Canal+, Euskaltel e Imagenio en España. Comezou as súas emisións o 23 de agosto de 2010 e cesounas o 5 de maio do 2014. A programación estaba orientada ao público masculino. A canle está orientado ao público masculino, con series que tiveron éxito na súa emisión na cadea matriz (Antena 3), redifusións, espazos de produción propia, humor, deporte, como a Fórmula 1 e Pelota vasca e cine.

## Historia 
As súas emisións en probas comezaron o 2 de agosto de 2010 ás 8:00 (UTC+2). Durante 3 semanas, Nitro emitiu un bucle continuo co avance da súa programación.
O 23 de agosto de 2010 ás 13:30 pasadas comezaron as súas emisións regulares coa emisión da serie *Pacific Blue*.

O 20 de agosto de 2010 a canle incorporouse ao dial 43 do operador de pago ONO, aínda co seu bucle de probas, pois non inicio emisións ata o luns 23 de agosto de 2010 ás 13:30h.

O 12 de maio de 2011 estrea en televisión en primicia mundial a serie de 13 episodios *Justicia extrema*, protagonizada e dirixida por Steven Segal.

O 14 de xullo de 2011 a canle incorporouse ao dial 97 do operador de pago Canal+.

O 16 de agosto de 2011 a canle incorporouse ao dial 36 do operador de pago Imagenio.

### Fin das emisións
A canle cesou as súas emisión o 5 de maio do 2014, como consecuencia dunha sentenza xudicial do Tribunal Supremo que anulou a concesión de nove canles da TDT, debido a que foron outorgadas sen o preceptivo concurso público que rexe a Lei Audiovisual.

## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e amarelo os meses en que foi líder de audiencia.

* Máximo histórico. | ** Mínimo histórico.

* O 20 de novembro, Nitro conseguiu o seu récord histórico cun gran 2,8% de cota de pantalla en todo o día.

## Notas
Dato

300px|miniatura|Un dato en por si non constitúe información, é o procesamento dos datos o que nos proporciona información.
O **dato** é unha representación simbólica, numérica, alfabética, algorítmica, entre outros, un atributo ou característica dunha entidade. Os datos describen feitos empíricos, sucesos e entidades.

Os datos illadamente poden non conter información humanamente relevante. Só cando un conxunto de datos examínase conxuntamente á luz dun enfoque, hipótese ou teoría pódese apreciar a información contida en devanditos datos. Os datos poden consistir en números, estatísticas ou proposicións descritivas. Os datos convenientemente agrupados, estruturados e interpretados considéranse que son a base da información humanamente relevante que se poden utilizar na toma de decisións, a redución da incerteza ou a realización de cálculos. É de emprego moi común no ámbito informático e, en xeral, practicamente en calquera investigación científica.

En programación, un dato é a expresión xeral que describe as características das entidades sobre as cales opera un algoritmo.

En estrutura de datos, é a parte mínima da información.

## Etimoloxía 
A palabra "dato" procede do latín *datum* (plural, *data*), que significa "(cousa) dada". É o participio pasado neutro do verbo *dare* (en ). A súa primeira aparición como voz da lingua inglesa remóntase á década de 1640. Porén, o seu uso moderno co sentido de "información que pode gardarse e transmitirse por ordenador" apareceu durante as décadas de 1940 e 1950.

## Notas 
## Véxase tamén 
### Outros artigos
* Base de datos
* Coñecemento
* Datos escuros
* Estatística
* Información
* Medición
* Sistema de información
Américo Tesorieri

**Américo Miguel Tesorieri**, alcumado futbolisticamente como "La Gloria", nado en Boca, Buenos Aires, o 18 de marzo de 1899 e finado o 30 de decembro de 1977 foi un gardameta que xogou principalmente en Boca Juniors e que está considerado como un dos mellores da historia do fútbol arxentino.

## Traxectoria 
Comezou a xogar ao fútbol no Club Aurora do barrio de Boca, da capital arxentina. Pronto pasou a Boca Juniors onde comezou xogando nas divisións inferiores no ano 1916, dous anos despois debuta no primeiro equipo onde xogaría ata a súa retirada no ano 1927 salvo un ano que xogou no Deportivo del Norte.

Participou na xira europea de Boca Juniors de 1925.

Formou parte da Selección de fútbol da Arxentina xogando un total de 37 encontros coa albiceleste.

Gañouse o alcume de "La Gloria" ao manter a cero a portería nos campionatos Suramericanos de 1921 e 1924.

Retirouse sendo aínda moi xove, segundo recoñeceu el mesmo por cuestións internas do club, ao tomar partido das eleccións e non saír ben parada a opción que defendía o porteiro. Unha vez fora dos campos de xogo traballou un tempo na administración do club xeneize.

Falece o 30 de decembro de 1977

Ten, xunto co xogador paraguaio o récord de máis enfrontamentos entre dous xogadores na Copa América.

## Participación na Copa América 
## Palmarés 
### Campionatos nacionais 
### Campionatos internacionais 
### Distincións individuais 
## Véxase tamén 
### Ligazóns externas 
Biografía do futbolísta na páxina da AFA
Partido Demócrata-Radical

O **Partido Demócrata-Radical**, máis coñecido como **Partido Radical**, foi unha formación política española do último terzo do século XIX. Xurdiu en 1871 como resultado da descomposición do Partido Progresista, logo do asasinato do seu líder, Joan Prim. Estivo activo sobre todo durante o Sexenio Democrático.

## Historia e características
Á morte de Prim, e coa monarquía de Amadeu I de España xa establecida, o Partido Progresista escindiuse en dúas ramas, que darían lugar aos dous partidos dominantes do período. A rama dereita, co liderado de Sagasta, uniuse a membros da Unión Liberal para formar o Partido Constitucional. A rama esquerda, seguindo a Ruiz Zorrilla, uniuse ao sector monárquico do Partido Democrático (denominado *os cimbrios*, con Cristino Martos) para formar o Partido Radical.

Deste xeito, o Partido Radical formou a rama esquerda do sistema político leal á monarquía de Amadeo. Como tal, formou goberno baixo a presidencia de Ruiz Zorrilla, introducindo diversas reformas, en xeral fracasadas ou de éxito parcial. Coa proclamación da República, Ruiz Zorrilla acompañou a Amadeo ao exilio, e o partido practicou o retraemento. 

Durante a ditadura republicana de Serrano, o partido colaborou co goberno, baixo o liderado de Martos. Coa Restauración, o partido iniciou unha rápida disolución, e os seus membros repartíronse entre os diversos partidos monárquicos de esquerda e republicanos. Ruiz Zorrilla fundou o Partido Republicano Progresista, mentres Martos acabou por unirse ao Partido Liberal de Sagasta.

O Partido Radical (ou Partido Republicano Radical) fundado en 1908 por Alejandro Lerroux non tiña ningunha relación co Partido Radical do Sexenio Democrático.

## Véxase tamén
### Bibliografía
**Historia de España*, Vicens Vives, Bachillerato, ISBN 978-84-316-9037-3

### Ligazóns externas
*Artigo "Manuel Ruiz Zorrilla" en Diccionario de Historia de España. (1979). Madrid: Alianza Editorial. 910, 2 ed., 3 vols.
Partido Constitucional (España)

O **Partido Constitucional** foi unha agrupación política que estivo activa na España de fins do século XIX, que durante a Revolución de setembro tamén levou o nome de Partido Conservador.

## Historia e características
Formouse en 1871, logo da escisión dos progresistas que seguiu á morte do xeneral Prim. O Partido Constitucional formou o núcleo do Partido Liberal da época da Restauración ao conseguir xuntar a banda dereita do Partido Progresista e varios escindidos da Unión Liberal, que se organizaron baixo a xefatura do xeneral Serrano e de Sagasta.

O Partido Constitucional alternou no poder co Partido Radical durante o breve reinado de Amadeu I. Durante o ano 1874, o Partido Constitucional tivo ao seu cargo boa parte da responsabilidade do goberno.

En maio de 1875, o Partido Constitucional dividiuse: os conducidos por Manuel Alonso Martínez ofrecéronlle colaboración a Cánovas na elaboración do texto constitucional, mentres que o resto do partido seguiu defendendo a vixencia da Constitución de 1869, expresión das conquistas liberais do ano anterior.

En 1880, os constitucionais uníronse a algunhas destacadas personalidades políticas e formaron o Partido Liberal Fusionista, baixo o liderado de Sagasta.

## Notas 
## Véxase tamén
**Bibliografía**

* 

* 

### Ligazóns externas
*El Partido Liberal en el siglo XIX
Fromlostiano

O **fromlostiano** é unha lingua artística xurdida no estado español, de ton humorístico e orixe popular, plasmada por Colin (pseudónimo de Federico López Socasau) e Güéster (pseudónimo de Ignacio Ochoa Santamaría) no libro *From lost to the river*. A lingua constrúese traducindo literalmente do castelán ao inglés sen tentar manter o significado real orixinal e o seu nome deriva do título do libro anteriormente mencionado.

Por exemplo, *de perdidos al río*, expresión castelán que indica que nunha situación desesperada é mellor facer algo arriscado que non facer nada, tradúcese ao fromlostiano como *from lost to the river*. O carácter humorístico da linguaxe deriva de que se ben dita expresión é gramaticalmente correcta en inglés, para alguén que fale inglés pero ignore o castelán non ten sentido en absoluto. Polo tanto, é necesario coñecer ambos idiomas (especialmente as súas frases feitas) para apreciar os chistes.

## From lost to the river 
O fromlostiano apareceu por primeira vez en *From lost to the river* ISBN 84-920231-1-2 en 1995. O libro consta de seis partes, algunhas con traducións literais directas do castelán ao inglés (o fromlostiano) e outras con traducións literais inversas do inglés ao castelán (ou fromlostiano inverso):

# Traducións directas de frases feitas: *With you bread and onion* (*Contigo pan y cebolla*), *Nobody gave you a candle in this burial* (*Nadie te ha dado vela en este entierro*), *To good hours, green sleeves* (*A buenas horas mangas verdes*). 
# Traducións inversas de nomes de personaxes famosos: *Vanesa Tumbarroja* (*Vanessa Redgrave*).
# Traducións inversas de nomes de rúas inglesas: *Calle del Panadero* (*Baker Street*). 
# Traducións directas de nomes de rúas de Madrid: *Shell Thorn Street* (*Calle de Concha Espina*).
# Traducións inversas de marcas: *Ordenadores Manzana* (*Apple Computers*). 
# Traducións directas de expresións coloquiais: *Tu-tut that I saw you* (*Tararí que te vi*).

## Obras posteriores dos autores 
En 1999 publicaron un segundo libro, *Speaking in silver* ISBN 84-7880-818-3. Aí aparece por primeira vez a palabra fromlostiano, referíndose a esta linguaxe. Tamén aparecen os primeiros parágrafos completos en fromlostiano, como a seguinte conversa: *Where is the ordermore? He gave himself the can. Walk now! Like you hear it. And his saint? The relative opened herself too* (*¿Dónde está el mandamás? Se dio el bote. ¡Anda ya! Como lo oyes. ¿Y su santa? La parienta se abrió también*).

Posteriormente, Federico López Socasau publicou en 2003 *Shit yourself little parrot* ISBN 84-8460-292-3 e conxuntamente de novo en 2006 *Like fish in the water* ISBN 84-8460-517-5. Neste último libro xa aparecen textos completos en fromlostiano.

## Outros exemplos de fromlostiano 
O fromlostiano ten acadado certa popularidade no estado español, probablemente como un xeito de rebeldía humorística ante a necesidade de aprender inglés, a lingua franca no mundo actual. Os seguintes enlaces mostran algúns exemplos:

* FromLostToTheRiver.com - *Todas las frases del idioma fromlostiano*
* The female neighbor hallucinates
Concordia de Villafáfila

A **Concordia de Villafáfila** é un acordo asinado o 27 de xuño de 1506 na localidade de Villafáfila por Fernando o Católico, e ao día seguinte en Benavente por Filipe o Fermoso, marido de Xoana I de Castela (coñecida co sobrenome de Xoana a Tola).

Mediante este tratado recoñecíase a incapacidade da raíña Xoana para reinar debido ao seu alleamento mental. Filipe o Fermoso quedaba como único rei de Castela. Fernando o Católico, que ata entón viña exercendo como gobernador de Castela en virtude do indicado no testamento de Isabel a Católica (12 de outubro de 1504) e do acordado con Xoana e Filipe na Concordia de Salamanca (24 de novembro de 1505), retirábase aos seus reinos de Aragón. A cambio, Fernando recibía as rendas das tres ordes militares castelás que foran patrimonializadas na década anterior (Calatrava, Santiago e Alcántara) e unha porcentaxe non especificada das rendas das Indias Occidentais (a metade, segundo algunhas fontes).

A vixencia do acordo foi breve, como consecuencia do falecemento de Filipe o fermoso o 25 de setembro de 1506. Fernando o Católico volveu asumir o goberno de Castela como rexente da súa filla Xoana, dado que o fillo primoxénito de Xoana e Filipe (o futuro Carlos V) tiña cinco anos de idade.
## Notas 
## Véxase tamén
### Ligazóns externas 
*Concordia de Villafafila.
Cristino Martos

**Cristino Martos Balbi**, nado en Granada o 13 de setembro de 1830 e finado en Madrid o 17 de xaneiro de 1893, foi un avogado e político español.

## Traxectoria 
Logo de estudar en Granada, Toledo e Madrid licenciouse en Dereito. Participou na Revolución de 1854 que deu orixe ao Bienio Progresista e no intento de golpe de Estado que en 1866 encabezou Prim e que lle supuxo unha condena a morte que lle foi conmutada pola de desterro. A Revolución de 1868 permitiulle regresar a España iniciando a súa carreira política como presidente da Deputación Provincial de Madrid.

Deputado por Toledo nas Cortes Constituíntes de 1869, volveu obter escano nas eleccións de 1872 por Madrid e por Valencia nos comicios celebrados entre 1879 e 1886 para finalmente volver ser elixido por Toledo en 1891.

Membro do sector monárquico (denominado os *cimbrios*) do Partido Democrático, un grupo de demócratas que aceptou a solución monárquica proposta por Prim, uniuse á rama esquerda do Partido Constitucional para formar o Partido Demócrata-Radical.

Foi Ministro de Estado entre o 1 de novembro de 1869 e o 9 de xaneiro de 1870 nun goberno presidido por Prim volvendo ocupar esta carteira ministerial, xa durante o reinado de Amadeu I, en dúas ocasións: entre o 4 de xaneiro e o 24 de xullo de 1871 nun gabinete que presidiu o xeneral Serrano, e entre o 13 de xuño de 1872 e o 12 de febreiro de 1873 nun goberno presidido por Manuel Ruiz Zorrilla.

Coa I República volveu ser ministro ao ocupar a carteira de Graza e Xustiza entre o 4 de xaneiro e o 13 de maio de 1874 no goberno que sucesivamente presidiron Francisco Serrano Domínguez e Juan Zabala de la Puente.

Na Restauración uniuse ao Partido Republicano Progresista, pero abandonouno para integrarse no Partido Liberal con Sagasta.

## Vida persoal 
O seu fillo Cristino Martos Llovet chegou a ser gobernador civil da Coruña en 1898.
San Fernando, Chile

**San Fernando** é un municipio e unha comuna de Chile e capital da provincia de Colchagua.

## Cidades irmás 
*  Rancagua 
*  Pelequén
*  Río de Xaneiro

## Véxase tamén 
### Ligazóns externas 
* O Municipio da comuna .
David Gil

**David Gil Andreu**, nado o 7 de xaneiro de 1978 en Málaga, é un ex xogador de baloncesto profesional español. Cunha altura de 1,88 metros xogaba na posición de base.

## Traxectoria 
* 20px|border|España Unicaja (ACB, 1996–1998)
* 20px|border|Galicia Breogán Lugo (LEB, 1998–1999)
* 20px|border|España Lucentum Alicante (LEB e ACB, 1999-2002)
* 20px|border|España Tenerife (LEB e ACB, 2002-2004)
* 20px|border|España Fuenlabrada (LEB, 2004–2005)
* 20px|border|Galicia Breogán Lugo (ACB, 2005)
* 20px|border|España Ciudad de Huelva (LEB, 2005–2006)
* 20px|border|España La Palma (LEB, 2007-2008)
* 20px|border|Euskadi Bruesa GBC (LEB, 2008)

### Palmarés 
David Gil conseguiu cinco ascensos á Liga ACB:

*Club Baloncesto Breogán (1998-1999)
*Lucentum Alicante (1999-2000)
*Tenerife (2002-2003)
*Baloncesto Fuenlabrada (2004-2005)
*Buesa GBC (2007-2008)

## Véxase tamén 
### Ligazóns externas 
* Ficha na web da ACB
* Ficha na web da FEB

Xogadores do San Sebastián Gipuzkoa BC‎
Lista de episodios de One Piece (temporada 3)

A '*terceira tempada da serie de televisión *One Piece''''' comezou a transmitirse o 26 de agosto do 2001 no Xapón, acabando finalmente o 9 de decembro do mesmo ano, cun total de 15 episodios. Nesta terceira tempada a tripulación do Sombreiro de Palla chega ata a illa de Drum durante o seu camiño a Arabasta, enfróntanse ao exército de Wapol e coñecen a Chopper.

Monkey D. Ruffy comeu de neno, accidentalmente, un froito do demo. Ruffy, inspirado polo pirata Shanks, sae ao mar para atopar o gran tesouro "One Piece" e converterse así no Rei dos Piratas. Vinte e dous anos atrás, un pirata, Gol D. Roger, coñecido como o "Rei dos Piratas", foi executado, pero antes de morrer, falou acerca do seu famoso tesouro "One Piece". A súa morte propiciou o inicio da Era das Grandes Travesías, pois lanzou incontables corsarios na procura do tesouro perdido. Ruffy converteuse nun deles, ansiando ser o próximo "rei" e levantando áncora para coñecer amigos e ter aventuras con eles, tendo como meta o ansiado tesouro. Nas súas aventuras, Ruffy derrota a numerosos adversarios e, na súa viaxe cara a Gran Ruta, coñece os diferentes personaxes que acaban formando parte da súa tripulación.

En Galicia, a tempada estreouse na tvG2 o 11 de agosto do 2012 dobrada ao galego, e rematou o 5 de xaneiro do 2013 na mesma canle.
Raymond Felton

**Raymond Bernard Felton, Jr.**, nado o 26 de xuño de 1984 en Marion, Carolina do Sur, é un xogador americano de baloncesto profesional.

## Instituto 
Felton comezou a súa carreira no baloncesto no Latta High School en Latta, Carolina do Sur. Alí liderou ó seu instituto para gañar dous campionatos estatais, e obter unha marca de vitorias de 104-9. Conseguiu dúas marcas estatais en anotación, con 2.992 puntos anotados e 117 triplas anotadas.

Felton gañou o premio Mr. Basketball de Carolina do Sur nos seus anos coma júnior e sénior, e foi nomeado Xogador do Ano Naismith Prep en 2002. Foi elixido mellor xogador no Roundball Classic de 2002 no United Center de Chicago, e foi seleccionado para o McDonald's All-American Game no mesmo ano. Nese partido, xogou no mesmo equipo con dous xogadores que posteriormente serían os seus compañeiros nos New York Knicks, Carmelo Anthony e Amar'e Stoudemire.

## Traxectoria profesional 
Felton foi seleccionado na 5ª posición do Draft da NBA de 2005 polos Charlotte Bobcats. Foi elixido despois de bases coma Chris Paul ou Deron Williams. Os seus compañeiros da universidade Marvin Williams, Rashad McCants e Sean May tamén foron seleccionados no Draft. Felton xogou cinco tempadas nos Bobcats, e chegou a acadar 14.4 puntos por partido na tempada 2007-08. Na súa derradeira tempada en Charlotte, os Bobcats conseguiron chegar ós Playoffs, perdendo na primeira rolda contra os Orlando Magic por 4-0. Felton fixo 11.8 puntos e 5.0 asistencias por partido.

O 9 de xullo de 2010, Felton chegou a un acordo para xogar nos New York Knicks. Alí, foi elixido coma o segundo capitán do equipo, tras Amar'e Stoudemire. Xogou 54 partidos na que foi a súa mellor etapa na NBA, con 15.5 puntos e 8.6 asistencias por encontro, números que lle fixeron gañar un gran número de votos para o All-Star Game da NBA.

O 22 de febreiro de 2011, Felton foi traspasado ós Denver Nuggets nun traspaso entre tres equipos que incluía tamén ós Minnesota Timberwolves, e que mandou a Carmelo Anthony ós Knicks. Este acordo mandou a Felton e ós seus compañeiros Wilson Chandler, Danilo Gallinari e Timofey Mozgov ós Nuggets. Denver conseguiu chegar ós Playoffs, onde perderon contra os Oklahoma City Thunder. Felton acadou 11.6 puntos, 6.5 asistencias e 1.8 rebotes por partido na postempada.

O 23 de xuño de 2011, durante o Draft de 2011, Felton foi traspasado ós Portland Trail Blazers a cambio do base Andre Miller e a 26ª elección do Draft, Jordan Hamilton. Neste mesmo acordo, os Blazers enviaron ós Nuggets ó escolta Rudy Fernández, e os dereitos de Petteri Koponen.

O 16 de xullo de 2012, Felton e Kurt Thomas foron traspasados ós New York Knicks a cambio de Jared Jeffries, Dan Gadzuric, os dereitos de Kostas Papanikolaou e Giorgos Printezis, e unha elección da segunda rolda do Draft.

O 25 de xuño de 2014, Felton e Tyson Chandler foron traspasados ós Dallas Mavericks a cambio de Shane Larkin, Wayne Ellington, José Calderón, Samuel Dalembert e as eleccións 34ª e 51ª do Draft de 2014.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
LaSexta3

**laSexta3** foi unha canle de televisión española privada, de ámbito nacional, que emitía en dixital e operada por Atresmedia que emitía a través da TDT. Comezou as súas emisións regulares o 1 de novembro de 2010 e cesounas o 5 de maio do 2014. A súa oferta estaba baseada en cine tanto de produción española como internacional.

## Historia 
Desde o día 8 de outubro de 2010, laSexta3 emitiu o sinal da canle EHS TV, dedicado á teletenda. Este sinal desapareceu da canle o día 1 de novembro de 2010 co inicio das emisións regulares de laSexta3, cuxa programación pasou a ser de series de ficción e películas. O día 28 de febreiro de 2011 laSexta3 foi remodelada e, co sobrenome *Todo Cine*, cambiou a súa programación de ficción por cine converténdose na primeira canle dedicada ao cine en aberto en España.

A partir do 4 de xullo de 2011 convértese nunha canle de cine e sen telenovelas, xa que pasan a emitirse en laSexta2, pasando a unha canle 'Todo Novelas' (feito que durou pouco tempo).

O 16 de agosto de 2011 a canle incorporouse ao dial 49 do operador de pago Imagenio.

A partir do 1 de maio, e co inicio da canle Xplora en substitución da antiga laSexta2, empeza unha denominación de transición: **TODO CINE**.

O 7 de outubro de 2012 a canle abandona as emisións do Mux Nacional 67 (842.00 Mhz) da TDT, pasando a emitir unicamente a través do Mux denominado MPE1 xunto ás súas canles irmáns laSexta HD e Xplora.

A canle cesou as súas emisión o 5 de maio do 2014, como consecuencia dunha sentenza xudicial do Tribunal Supremo que anulou a concesión de nove canles da TDT, debido a que foron outorgadas sen o preceptivo concurso público que rexe a Lei Audiovisual.

## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e azul os meses en que foi líder de audiencia.

* Máximo histórico. | ** Mínimo histórico.

* O 16 de setembro de 2012, laSexta3 conseguiu un 3,2% de cota de pantalla en todo o día, grazas á emisión das películas *Robocop* e *Robocop 2*.

## Notas
Música de One Piece

Para interpretar os diferentes temas do anime os responsábeis da serie levan contratando dende os seus inicios a diferentes grupos de pop xaponés moi aclamados no seu país. Estes son os temas na súa versión galega e os capítulos nos que soan:

## Inicio 
* '*1. *"Estamos!"* [We are!] de Hiroshi Kitadani. (Eps. 1-47).**

:"Crea un soño e rumbo a el
:traza o teu ronsel
:á procura do tesouro
:que hai por descubrir
:..."

* **2. *"Cre"* [Believe] de Folder5. (Eps. 48-??).**

:"Des que lembro, no futuro eu crin
:tanto me ten se hai xente que se burla de min
:esa luz que che sae da paixón
:atrápame coma un imán ó teu carón
:..."

## Final 
* **1. *"Lembranzas"* [Memories] de Maki Otsuki. (Eps. 1-30).**

:"Mil veces mil, no meu maxín,
:sendo eu pequena pintaba,
:de verde anil, só para min,
:o mapa que soñaba.
:..."

* **2. *"Corre, corre, corre!"* [Run, run, run!] de Maki Otsuki. (Eps. 31-63).**

:"Teño o corazón a rebordar de sentimentos,
:sóñote da man sen te soltar por un instante,
:se me vas buscar, búscame nun lugar distante,
:que eu voume deixar levar por ondas e por ventos.
:..."

* **3. *"Estou ó pé de ti"* [Watashi Ga Iru Yo] de Tomato Cube. (Eps. 64-73).*'

:"Sempre estou ó pé de ti,
:*ahh*, sinto no aire, 
:a canción, leve vén,
:para abrazarnos co seu son.
:O mar todo xa levou, do castelo teu,
:só area quedou.
:..."

* '*4. *"Isto é un feito"* [Sochi no suke] de Suitei Shojo. (Eps. 74-81).**

:"O mundo é tan inmenso, que se un tesouro esconde,
:buscar sen saber onde, conduce ó fracaso.
:Guiarse polo acaso, é un grave contrasenso,
:carece de sentido, confiar en descubrilo por azar.
:Velaí.
:..."

* **5. *"Antes do amencer"* [Before Dawn] de Ai-Sachi. (Eps. 82-94).**

:"Incluso este lugar, que non dorme xamais,
:logrou prender no sono e dorme xa.
:Da noite para a mañá, presíntoo hai algo que,
:está a mudar aquí ó meu redor.
:..."

* **6. *"Peixe"* [Fish] de The Kaleidoscope. (Eps. 95-??).*'

:"Canto máis tento evitar o peso,
:deixalo atrás, perdelo.
:Máis preto das estrelas estou.
:Das aventuras que de neno soñei.
:E cáeme da palma da man,
:a area que na praia apañei.
:..."

## Notas
## Véxase tamén
### Ligazóns externas
* Páxina oficial de *One Piece*
El Radical (Vigo)

***El Radical*** foi un semanario editado en Vigo en 1896.

## Traxectoria 
Apareceu en outubro de 1896. De tendencia republicana, estaba dirixido por José Quintas da Vila e editouse nos obradoiros de Cedeira e Fariña. Cesou co número 11 nese mesmo ano. Sucedeuno *La Defensa*.

## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia de Pontevedra
Matthieu Hartley

**Matthieu Hartley**, nado o 4 de febreiro de 1960, é un músico inglés procedente de Smallfield. É coñecido por ter sido o teclista orixinal de The Cure, pero antes diso estivo ao lado de Simon Gallup noutras dúas bandas chamadas Lockjaw e The Magazine Spies.

Cando Matthieu e Simon se uniron por vez primeira a The Cure, axudaron a impulsar á banda cara a unha nova dirección coa gravación do seu segundo álbum, *Seventeen Seconds*, moito máis escuro que a súa estrea con *Three Imaginary Boys*. Matthieu tamén foi un dos teclistas do proxecto Cult Hero. Despois dunha longa xira mundial para promocional *Seventeen Seconds*, deixou o grupo debido a unha diferenza de opinións cos outros tres membros. Dende que deixou The Cure tocou en distintas bandas locais, incluída Fools Dance nas súas primeiras etapas, e traballou nun zoo e de obreiro. Aínda está en contacto con Robert Smith, e vive preto del.
Stevie Nicks

**Stephanie Lynn "Stevie" Nicks**, nada o 26 de maio de 1948 en Phoenix (Arizona), é unha cantante e compositora estadounidense, coñecida sobre todo polo seu traballo con Fleetwood Mac e a súa extensa carreira en solitario, que colectivamente produciron máis de 40 éxitos *top 50* e venderon ao redor dos 140 millóns de álbums. Foi considerada "A raíña reinante do Rock and Roll" pola revista *Rolling Stone*, e como membro de Fleetwood Mac, foi engadida ao Rock and Roll Hall of Fame en 1998. Como artista en solitario, foi nomeada a oito premios Grammy, e con Fleetwood Mac a cinco máis.

Nicks uniuse a Fleetwood Mac en 1974, xunto coa súa parella sentimental e artística Lindsey Buckingham. O segundo álbum de Fleetwood Mac tras a incorporación de Nicks e Buckingham, *Rumours*, publicado en 1977, é o décimo álbum máis vendido de todos os tempos, con máis de 40 millóns de copias en todo o mundo e permanecendo no número 1 das listas de álbums estadounidenses durante 31 semanas, ademais de acadar a cima das listas de varios países.

Nicks comezou a súa carreira en solitario en 1981 co álbum *Bella Donna*, que chegou a vender 8 millóns de copias, e dende entón ten producido sete traballos máis de estudio, o máis recente deles titulado *In Your Dreams* e publicado o 3 de maio do 2011. Tras superar a súa adición á cocaína e a súa dependencia aos tranquilizantes, Nicks segue sendo unha artista en solitario moi popular. Nicks é coñecida pola súa distintiva voz, estilo visual místico e as súas letras simbólicas.
Ozzy Osbourne

**John Michael "Ozzy" Osbourne**, nado o 3 de decembro de 1948, e finado o 22 de xullo de 2025, foi un vocalista e compositor de heavy metal inglés, cunha carreira musical que se estende xa ao longo de 50 anos. Osbourne acadou a fama como vocalista principal da banda inglesa Black Sabbath, que co seu son duro e escuro contribuíu a propagar o xénero do heavy metal. Debido ao estilo escuro do grupo, Osbourne comezou a ser coñecido como o "Príncipe da escuridade". Osbourne é tamén coñecido como o "Padriño do heavy metal".

A comezos dos anos 2000, a carreira de Osbourne expandiuse cando se converteu nunha estrela no seu propio *reality show*, *The Osbournes*, ao lado da súa muller/representante Sharon e dous dos seus tres fillos, Kelly e Jack. Un documental sobre a súa vida e carreira, *God Bless Ozzy Osbourne*, estreouse en abril do ano 2011 no Festival de Cinema de Tribeca e publicouse en DVD no mes de novembro dese ano.
Perry Farrell

**Perry Farrell**, nado como **Peretz Bernstein** o 29 de marzo de 1959, é o líder da banda de rock alternativo estadounidense Jane's Addiction. Farrell creou o festival itinerante Lollapalooza como xira de despedida de Jane's Addiction en 1991; dende entón evolucionou cara a un festival anual. Farrell continúa traballando no Lollapalooza cos seus asociados William Morris Agency e C3. Farrell liderou tamén os grups de rock alternativo Porno For Pyros e Satellite Party.

Farrell é a única persoa que tocou nas doce edicións do Coachella, tendo aparecido baixo cinco nomes diferentes (Perry Farrell, Jane's Addiction, DJ Peretz, Satellite Party e con Hybrid). DJ Peretz e The Chemical Brothers son os únicos artistas que tocaron no festival máis de catro veces.
Serra de Atapuerca

A **Serra de Atapuerca** é un pequeno conxunto montañoso da provincia de Burgos, en Castela e León, situado entre a Cordilleira Cantábrica e o Sistema Ibérico, e que recibe o seu nome da pequena localidade e concello de Atapuerca. Cunha anchura de 5.000 metros e unha lonxitude de 1.300 metros, o seu punto de maior altitude está a 1.085 metros sobre o nivel do mar.

A Serra de Atapuerca foi declarada Espazo de Interese Natural, Ben de Interese Cultural e Patrimonio da Humanidade por mor dos sitios arqueolóxicos e paleontolóxicos que acolle no seu interior, nos que se atoparon os restos fósiles de catro especies de homínidos e dunha nova especie de oso das cavernas, así como múltiples ferramentas de pedra das culturas olduvaiense, acheulense e musteriano, correspondentes cos períodos do paleolítico inferior e paleolítico medio.

En 2004 descubríronse diversos instrumentos líticos datados no Plistoceno Superior, que constituíron a primeira proba da presenza dos Neandertais en España . Nunha serie de escavacións aínda en curso, descubríronse ricos depósitos fósiles e ferramentas de pedra que se atribúen aos primeiros residentes hominina coñecidos en Europa Occidental. Esta reserva excepcional de datos depositáronse durante a extensa presenza no paleolítico inferior, xa que as montañas Atapuerca serviron como a residencia preferida do *Homo erectus*, *Homo antecessor* (ou *Homo erectus antecessor*), *Homo heidelbergensis* e *Homo neanderthalensis*. O exemplar máis antigo desenterrado e datado ata o momento con confianza confirma unha idade entre 1´2 millóns e 630.000 anos. Algúns achados expóñense no próximo Museo da Evolución Humana, en Burgos. O sitio foi designado pola UNESCO como Patrimonio da Humanidade, baixo o nome de "Sitio Arqueolóxico de Atapuerca".

## Notas 
## Véxase tamén 
### Outros artigos 
* Homo antecessor
* Homo heidelbergensis
* Homo sapiens
### Ligazóns externas 
* Páxina web da Fundación Atapuerca  
* Sitio Arqueolóxico de Atapuerca na UNESCO
Lago Kinney

O **Lago Kinney** (en ) é un lago glacial da Columbia Británica (Canadá), situado no Parque provincial Monte Robson. O lago é unha expansión do río Robson (un afluente do maior río Fraser) e sitúase a medio camiño entre o nacemento do río e a súa desembocadura. Pódese chegar ao lago seguindo a ruta do lago Berg durante 4,2&nbsp;km.

O nome duello en 1907 Arthur Philemon Coleman, profesor de xeoloxía da Universidade de Toronto, en homenaxe ao seu amigo, o reverendo George Kinney. Cartografouno por vez primeira Arthur Oliver Wheeler en 1911.

## Notas 
## Véxase tamén 
### Outros artigos 
* Robson Lake
* Monte Robson
* Parque provincial Monte Robson
Ludovico Bidoglio

**Ludovico Bidoglio**, alcumado "**Vico**", nado en Buenos Aires o 5 de febreiro de 1900 e finado o 25 de decembro de 1970, foi futbolista arxentino que xogaba na demarcación de defensa.

## Traxectoria 
Debutou no fútbol profesional co Sportivo Palermo en 1916, onde militou ata o ano 1917 cando fichou polo Eureka. No ano 1922 fichou finalmente polo Boca Juniors, club no que se retiraría despois de gañar 9 títulos nacionais, o subcampionato da Copa América de 1928 e o título de honra na Xira europea de Boca de 1925.

Tivo a desgraza de sufrir unha grave lesión en 1931 no encontro contra Estudiantes nun choche contra Zozaya que o levou a retirarse do fútbol para sempre.

Trala súa retirada seguiu traballando como electricista.

## Participación coa Selección Arxentina 
### Campionatos suramericanos 
### Xogos Olímpicos 
## Palmarés 
### Campionatos nacionais 
### Campionatos internacionais 
## Véxase tamén 
### Ligazóns externas 
* Biografía en informexeneize.com
Mulhouse

**Mulhouse** é unha cidade francesa do departamento do Alto Rin, na Alsacia, situada preto das fronteiras con Alemaña e Suíza. A súa poboación é de 111.156 habitantes (2009).

Considerada unha das primeiras cidades industrializadas de Francia, nela sobresaen as industrias química, eléctrica, mecánica e automobilística (grupo PSA).

Mulhouse é coñecida polos seus museos, entre eles o Cité de l'Automobile (Cidade do Automóbil), o Cité du train (Cidade do Tren) ou o Electropolis. A cidade tamén acolle a Universidade da Alta Alsacia.

## Véxase tamén 
### Ligazóns externas 
* Páxina web da cidade 
* Oficina de turismo de Mulhouse 
* Guía turística de Mulhouse 
* Universidade da Alta Alsacia
Álex Vázquez

**Alejandro Vázquez-Palacios Gómez**, nado en Vigo en 1946, é un pintor galego.

## Traxectoria
Sobriño-neto do arquitecto porriñés Antonio Palacios, ilustrou obras de escritores coma Carlos Casares, Francisco Xosé Fernández Naval, Francisco Fernández del Riego ou Xavier Alcalá e expuxo en Bélxica e Alemaña.

## Notas
## Véxase tamén
### Bibliografía
*Faraldo, Ramón: Alex Vázquez. Santiago, Fund. Araguaney, 1994.
*Fernández del Riego, Francisco: Catálogo. Pontevedra, 1994.
*Pablos Holgado, Francisco, "O secundario elevado ó protagonismo", presentación do catálogo da exposición “Bodegóns e Floreiros”, reproducido co núm. 35.

### Ligazóns externas
* Álex Vázquez en Galegos.info
* *A camelia nos xardíns das rías baixas* no Museo Quiñones de León.
* .